ข่าวร้ายท่วมตลาด
ดัชนีหุ้นปิดร่วง 1,138.63 จุด ลดลง 15.03 จุด มูลค่าซื้อขาย 23,437.89 ล้านบาท
31 พ.ค. 2555

โดย...นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 31 พ.ค. 2555
...ดัชนีหุ้นปิดร่วง 1,138.63 จุด ลดลง 15.03 จุด มูลค่าซื้อขาย 23,437.89 ล้านบาท 
...ต่างชาติซื้อติดต่อวันที่สอง 963 ล้านบาท ขณะที่พอร์ตเทรด บล.กระหน่ำขาย 1,061 ล้านบาท 
...ตลาดหุ้นเอเชียทรุดหนักถ้วนหน้า ได้โอกาสหุ้นไทย ขายทำกำไร จากราคาที่เริ่มขึ้นมาได้ 4 วัน แม้ว่าต่างชาติกลับมาซื้อเป็นวันที่ 2 ยังสะกดแรงขายนักลงทุนไม่อยู่ 
...ขณะนี้ตลาดหุ้นไม่ได้มีแค่ปัญหาวิกฤตหนี้ยูโรโซน แต่ยังมีม็อบ 7 สี ออกมากดดันตลาดซ้ำอีก
...หุ้นอกริเพียวโฮลดิ้งส์ (APURE) ช่างกล้า วิ่งเย้วๆ เย้ยตลาด ไม่กลัวถูกตรวจสอบ วานนี้ ตีทะลุ 2 บาท บวก 30 สตางค์ สูงสุดในรอบหลายปี แล้วตบลงแรงต่ำกว่า 1.90 บาท ..... 
...อดีตหลายปีก่อน APURE เคยขึ้นไป 5-6 บาท สมัย “สุริยา ลาภวิสุทธิสิน” เสี่ยแก๊สระเบิด ยังนั่งบัญชาอยู่ข้างหลัง แต่เวลานี้ “เสี่ยแก๊ส” ไม่อยู่ แล้วใครเป็นไอ้โม่งลากหุ้นตัวนี้กลับมา .... ระวัง !!! จะกลับมาซ้ำรอย เป็นหุ้น (แสบ) น้องใหม่ แทนหุ้นคาร์มาร์ท (KAMART) ที่ส่งขึ้นดอยติดลมบนไปแล้ว 
...น้องใหม่จริงๆ เอเชีย เอวิ เอชั่น (AAV) เจ้าของสายการบินโลว์คอสต์ ไทยแอร์เอเชีย ได้ฤกษ์เข้าซื้อขายตลาดใหญ่วันนี้ (31 พ.ค.) วันแรก ไปลุ้นฝ่าภาวะตลาดขาลง พาหุ้นพ้นจอง 3.70 บาท ได้หรือไม่ ท่ามกลางจำนวนหุ้นมากมาย
...วันนี้หุ้น EARTH (เอ็นเนอร์ยี่ เอิร์ธ) เข้าคำนวณดัชนี MSCI เป็นวันแรก ไม่มีผลกับหุ้นแม้แต่น้อย